Inzamam-ul-Haq

Inzamam-ul-Haq (s. 3. maaliskuuta 1970 Multan, Punjab) on pakistanilainen kriketinpelaaja. 

Inzamam pelasi Pakistanin krikettimaajoukkuessa vuosina 1992−2007 kaikkiaan 120 test matdhia, eli viisipäiväistä maaottelua. Niissä hän löi 8830 juoksua keskiarvon vuoroparia kohden ollessa 49,60. Yhden päivän maaotteluja hän pelasi vuosina 1991−2007 kaikkiaan 375 ja löi niissä 11 701 juoksua (keskiarvo 39,53), mikä on edelleen eniten pakistanilaisista kautta aikojen.

Inzamam edusti seuratasolla Faisalabadia, Lahore Badshahsia, Multania, National Bank of Pakistania, Rawalpindia, United Bank Limitediä ja Yorkshire County Cricket Clubia.

Inzamam kuului maailmanmestaruuden voittaneeseen Pakistanin joukkueeseen 1992. Hän toimi uransa aikana myös maajoukkueen kapteenina. Aktiiviuransa jälkeen hän on valmentanut Afganistanin krikettimaajoukkuetta.

Lähteet 

Pakistanilaiset kriketinpelaajat
Vuonna 1970 syntyneet
Elävät henkilöt